બાબરા પંથકમાં એક સપ્‍તાહ પૂર્વે સારો વરસાદ પડી જતાં મોટા દેવળીયા, ચરખા, રાયપર, નિલવડા, ઉંટવડ, નવાણીયા, થોરખાણ સહિતની આસપાસની સીમમાં ખેડૂતોએ વાવણીના શ્રી ગણેશ કર્યા હતા. જો કે ત્‍યાર પછી ત્રણ વાર ધીમીધારે અહીં વરસાદ વરસી પડતા આ વિસ્‍તારમાં આવેલ સીમમાં ખેડૂતોને સારૂ છે. પણ બાકી ખાખરીયા, દરેડ, ચમારડી, વાવડી, કરીયાણા અને પંચાલના મોટાભાગના ખેતરો કોરા રહેતા ખેડૂતોમાં ભારે નિરાશાની લાગણી જોવા મળી રહી છે.